Shahrisabzda Maqom muzeyi ochiladi

Shahrisabzdagi yangi qayta ta’mirlangan madaniyat saroyida Maqom muzeyi ochiladi, deya xabar bermoqda O‘zbekiston Madaniyat vazirligi. Unda tarixiy musiqiy asboblar namoyish etiladi.

Toshkent-Farg‘ona, Buxoro-Samarqand Shashmaqomi, Xorazm hududlaridagi o‘ziga xos maktablarining musiqa asboblari, bundan tashqari Qashqadaryo va Surxondaryo viloyati hududlaridagi etnografik eksponatlar ham ko‘rgazmadan joy olgan.
Xabarda davlat rahbari tomonidan yangi ochiladigan muzey xorijlik mehmonlarda katta taassurot qoldirishiga umid bildirib qolingan.
Ta’kidlanishicha, ayni damda Shahrisabz shahrida nufuzli maqom anjumaniga tayyorgarlik ishlari qizg‘in pallaga kirgan.